Айсылу Габдинова: "Үземне үги кыз кебек хис иттем"

	Татар эстрадасы артисты Айсылу Габдинова Кырымда ял итә. Аның бирегә беренче тапкыр баруы. Җырчы хис-кичерешләрен безгә дә сөйләде. 	 “Быел беренче тапкыр Кырымга ял итәргә бардым. Тагын монда килерменме, юкмы - белмим. Юктыр дип уйлыйм. Беренчедән, шундый ук бәягә чит илдә һәм күпкә шәбрәк ял итеп, ашап, күңел ачып була. Икенчедән, безнең халык кунакчыл түгел диимме соң... Төрекләр, мәсәлән, гел ачык йөз, җылы сүз белән каршы ала. Ә монда, бигрәк тә миңа иң башта эләккән Кырым татарларында, мин үземне үги кыз итеп хис иттем. Гәрчә мин аларга акча түләдем. Бәяләр кыйбат, бөтен җирдә чират”, - ди Айсылу. 
	Эльвира ШАКИРОВА	
Шәһри Казан

	№ --- | 11.08.2021	


